Document ID: 32010R0865
Publication Date: 2010-09-29

Title and Content:
NARIADENIE KOMISIE (EÚ) č. 865/2010
z 29. septembra 2010,
ktorým sa stanovuje minimálna predajná cena masla v prípade siedmej jednotlivej výzvy na predloženie ponuky v rámci verejnej súťaže vyhlásenej nariadením (EÚ) č. 446/2010
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. j) v spojení s jeho článkom 4,
keďže:
(1)
Nariadením Komisie (EÚ) č. 446/2010 (2) sa začal predaj masla prostredníctvom verejnej súťaže v súlade s podmienkami ustanovenými v nariadení Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (3).
(2)
Na základe ponúk prijatých v nadväznosti na jednotlivé výzvy na predkladanie ponúk by Komisia mala stanoviť minimálnu predajnú cenu alebo rozhodnúť, že nestanoví minimálnu predajnú cenu v súlade s článkom 46 ods. 1 nariadenia (EÚ) č. 1272/2009.
(3)
Vzhľadom na ponuky predložené v prípade siedmej jednotlivej výzvy na predloženie ponuky by sa z dôvodu veľmi malého množstva masla uskladneného vo Francúzsku mala stanoviť minimálna predajná cena masla uskladneného v tomto členskom štáte. V prípade masla uskladneného v iných členských štátoch, ako je Francúzsko, by sa nemala stanoviť žiadna minimálna predajná cena.
(4)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
V prípade siedmej jednotlivej výzvy na predloženie ponuky na predaj masla v rámci verejnej súťaže vyhlásenej nariadením (EÚ) č. 446/2010, v súvislosti s ktorou sa lehota na predloženie ponúk skončila 21. septembra 2010, je minimálna predajná cena masla uskladneného vo Francúzsku 356,00 EUR/100 kg.
V rámci tejto jednotlivej výzvy na predloženie ponuky sa za maslo uskladnené v iných členských štátoch, ako je Francúzsko, nestanovuje minimálna predajná cena.
Článok 2
Toto nariadenie nadobúda účinnosť 30. septembra 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. septembra 2010

Classification:
Level 1 Topics: 100148
100147
100157
Level 2 Topics: 100191
100207
100255
Level 3 Topics: 2656
2449
2763
1810
2632
All Topics: 1486
20
2664
2681
4860